Johannes 1:14 Die Woord het vlees geword. God se Seun het mens geword. Dit beteken dat God nie net as God onder Sy volk gewoon het nie. Dit het Hy toe naamlik al gedoen want Hy woon in die Allerheiligste, in die tempel onder Sy volk. Onsigbaar nogtans woon Hy daar toe regtig op 'n spesiale manier onder Sy volk.
Toe die Here Jesus deur die Gees verwek is, woon God ook as mens onder ons. Eers in Maria se buik en later kan jy Hom sien. Hy leef onder ons as baba, as seun en volwasse man. As jy na Hom kyk, sien jy nie 'n mens wat in Sy uiterlik Sy Goddelikheid uitstraal nie. Hy lyk so 'n gewone mens! Hy moet ook in Sy uiterlik die straf wat ons verdien het dra. Hy deel ook in die gevolge van die sonde wat ons in die wêreld gebring het. Sy heerlikheid was voor Sy opstanding nie dat Hy uiterlik Goddelik gelyk het nie. Ons lees in Fil 2: "Hy wat in die gestalte van God was, het dit geen roof geag om aan God gelyk te wees nie, maar het Homself ontledig deur die gestalte van 'n dienskneg aan te neem en aan die mense gelyk geword; en in gedaante gevind as 'n mens, het Hy Homself verneder deur gehoorsaam te word tot die dood toe, ja, die dood aan die kruis." vs 6-8